****

**KAKO JE STUDIRATI U HRVATSKOJ?**

**Poziv studentima za sudjelovanje u najvećem istraživanju o kvaliteti studentskog života u Europi**

Dragi studenti/ce,

Obavještavamo Vas da je provođenje istraživanja EUROSTUDENT VI o kvaliteti studentskog života i ekonomskim uvjetima studiranja u Hrvatskoj **produženo do 30. svibnja 2016. godine**, te do tog roka možete pristupiti web upitniku i sudjelovati u istraživanju.

Zahvaljujemo svima Vama koji ste već ispunili upitnik i pozivamo Vas koji se još niste uključili u istraživanje da se odazovete pozivu i ispunite upitnik kojem možete pristupiti putem mrežne stranice [www.eurostudent.hr](http://www.eurostudent.hr).

EUROSTUDENT je međunarodni projekt (<http://www.eurostudent.eu>) koji se provodi u 37 europskih zemalja i pruža empirijske podatke o kvaliteti studentskog standarda na nacionalnoj i europskoj razini.

EUROSTUDENT VI je treće istraživanje u nizu koje se provodi u Hrvatskoj. Istraživanje se provodi u putem web ankete na reprezentativnom uzorku od 36.000 studenata koji trenutačno studiraju na nekom od visokih učilišta u RH.

Vaše sudjelovanje je u potpunosti **dobrovoljno** i web anketi možete pristupiti na jedan od načina:

1. putem poveznice koju ćete dobiti na adresu elektronske pošte,
2. **putem poveznice koju ste dobiti na adresu elektronske pošte vašeg AAIEduHr identiteta koju možete provjeriti logirajući se na WebMail Vašeg visokog učilišta s AAIEduHr identitetom** (koristite ga za pristup wireless mreži eduroam na fakultetu, Moodle odnosno Loomen sustavu, u knjižnicama fakulteta za pretraživanje literature, itd.).

3) putem autorizacije na mrežnoj stranici istraživanja: [www.eurostudent.hr](http://www.eurostudent.hr).

uz primjenu Vašeg AAI@EduHr elektroničkog identiteta.

Molimo Vas da **ispunjavanjem ankete** **opišete kakva je kvaliteta života studenata na Vašem visokom učilištu i gradu u kojem studirate**, a slikama i širim opisima dodate više informacija o temama u upitniku na Facebook stranici istraživanja. Dio slikovnog i tekstualnog materijala poslužit će i u oblikovanju Nacionalnog izvješća o kvaliteti života studenata koje će kroz analizu rezultata ankete prikazati stanje u Hrvatskoj.

Posebnu pažnju obratite na **sva pitanja** jer svako ima funkciju u opisu uvjeta života studenata (npr. tablice izvora financiranja i troškova za vrijeme studija služe između ostalog za analizu koliki iznosi stipendija pokrivaju troškove studija).

Sve informacije o istraživanju moći ćete pratiti i na Facebook stranici istraživanja: [www.facebook.com/EUROSTUDENT6HR](http://www.facebook.com/EUROSTUDENT6HR).

Rezultati prethodnih EUROSTUDENT istraživanja su u mnogim zemljama poslužili kao poticaj za razvoj i unapređenje javnih politika u sustavu visokog obrazovanja. U Hrvatskoj su dosadašnja istraživanja EUROSTUDENT dala informaciju za izradu *Strategije obrazovanja, znanosti i tehnologije Republike Hrvatske* te osnivanje *Nacionalne skupine za unapređenje socijalne dimenzije visokog obrazovanja* pri Ministarstvu znanosti, obrazovanja i sporta, te izradi dokumenta koji se bavi nejednakim mogućnostima studiranja za mlade iz različitih društvenih skupina.

Nacionalno izvješće o istraživanju provedenom 2014. godine dostupno je na mrežnoj stranici:

<http://iro.hr/userdocs/File/EUROSTUDENT%20V_Nacionalno%20izvje%C5%A1%C4%87e%20istra%C5%BEivanja%20za%20Hrvatsku%20za%202014.%20godinu.pdf>.

**Pozivamo Vas da podijelite s nama svoje mišljenje o studiranju u Hrvatskoj i doprinesete poticanju pozitivnih promjena u skladu s potrebama studenata.**

prof. dr. sc. Ivan Rimac

voditelj istraživanja EUROSTUDENT VI.